b'\n_START_ARTICLE_\nGilbertovi otoki\n_START_PARAGRAPH_\nGilbertovi otoki ( v doma\xc4\x8dem jeziku: Tungaru; nekdanji Kingsmillovi otoki) so veriga 16 atolov v Tihem oceanu. Otoki spadajo pod upravo dr\xc5\xbeave Kiribati, z atolom Tarava, ki je hkrati njeno glavno mesto_NEWLINE_\xc5\xa0e pred prihodom Evropejcev so otoke naseljevale kulture iz Mikronezije. Prva Evropejca, ki sta otoke odkrila, sta bila leta 1788 britanska kapitana Thomas Gilber, po katerem so otoki dobili ime, in John Marshal, po katerem so dobili ime Marshallovi otoki, ki se nahajajo severno od Gilbertovih otokov. Po odkritju so otoki postali za nekaj \xc4\x8dasa pozabljeni, dokler jih v za\xc4\x8detku devetnajstega stoletja ni obiskal ameri\xc5\xa1ka raziskovalna odprava. Leta 1892 so pre\xc5\xa1li pod protektorat Zdru\xc5\xbeenega kraljestva, leta 1915 pa so bili razgla\xc5\xa1eni za britansko kolonijo._NEWLINE_Med drugo svetovno vojno so otoke brez boja zasedli Japonci ter jih mo\xc4\x8dno utrdili. \xc5\xa0e posebej mo\xc4\x8dno so utrdili atola Makin in Tarava, na katerih so se po ameri\xc5\xa1kem izkrcanju 20. novembra 1943, odvijali hudi boji med ameri\xc5\xa1kimi marinci in japonsko vojsko. V sedemdesetih letih prej\xc5\xa1njega stoletja so otoki od Zdru\xc5\xbeenega kraljestva dobili ve\xc4\x8djo avtonomijo, leta 1979 pa so se dokon\xc4\x8dno postali svoja dr\xc5\xbeava.'